stanford-oval/wikipedia huggingface dataset:
רוקטמן (סרט)

| --- | --- |
כרזת הסרט הרשמית
כרזת הסרט הרשמית
 בימוי:  דקסטר פלטשר 
 הופק בידי:  לורנס בנדר אדם בולינג דייוויד פורניש דייוויד רייד מתיו וון
 תסריט:  לי הול 
 עריכה:  כריס דיקנס 
 שחקנים ראשיים:  טארון אגרטון ג'יימי בל ריצ'רד מאדן ברייס דאלאס הווארד
 מוזיקה:  מתיו מרגסון 
 צילום:  ג'ורג' ריצ'מונד 
 מדינה:  ארצות הברית הממלכה המאוחדת
 חברת הפקה:  Marv Films Rocket Pictures
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית24 במאי 2019 הממלכה המאוחדת31 במאי 2019
 משך הקרנה:  121 דק' 
 שפת הסרט:  אנגלית 
 סוגה:  סרט מוזיקלי, קומדיה מוזיקלית, סרט ביוגרפי, סרט דרמה, סרט להט"בי 
 תקציב:  40 מיליון דולר
 הכנסות:  156.7 מיליון דולר (26 ביוני 2019)
 הכנסות באתר מוג'ו:   rocketman19
 פרסים:  פרס אוסקר לשיר המקורי הטוב ביותר
 דף הסרט ב־IMDb
 
כרזת הסרט באנגלית
רוקטמן (באנגלית: Rocketman) הוא סרט ביוגרפי-מוזיקלי, המבוסס על חייו של המוזיקאי אלטון ג'ון. את הסרט ביים דקסטר פלטשר, ונכתב על ידי לי הול. בסרט מככבים טארון אגרטון בתפקיד אלטון ג'ון, ג'יימי בל, ריצ'רד מאדן, ברייס דאלאס הווארד, צ'ארלי רואו, ג'מה ג'ונס, קיט קונור וסטיבן מקינטוש.
הסרט אינו סרט ביוגרפי אופייני, בכך שאינו מציג את השירים בסדר כרונולוגי ובכך שקיימים בו אלמנטים של פנטזיה: "לקחנו חופש עם האמת", אמר כוכב הסרט טארון אגרטון.
הסרט הופץ בבריטניה החל מ-24 במאי 2019, ובארצות הברית ב-31 במאי 2019 על ידי סרטי פרמאונט.
הסרט זכה בפרס אוסקר לשיר המקורי הטוב ביותר על השיר "(I'm Gonna) Love Me Again" בטקס פרסי אוסקר ה-92.
תקציר העלילה

הסרט מספר את סיפור חייו של אלטון ג'ון, על רגעי השיא והשפל שלו (בהתמכרויותיו השונות). בראיון משותף עם טארון אגרטון בתוכנית בוקר טוב אמריקה אמר ג'ון שהסרט עוסק גם בצדדים הקשים שבהצלחה שלו, ושהגיע להכרה בצורך לבקש עזרה:
הכרה שההתנהגות שלך הופכת כל כך...טיפשית ונוראית, שאתה הופך בוש בעצמך. והעניין הוא שלא רציתי לחיות את שארית חיי כך....המסר הוא שאם אתה הולך בדרך רעה, ואתה לא מאושר - בקש עזרה.  זה כל כך קשה לפעמים, אבל... כשעשיתי זאת, הרבה עזרה נקרתה בדרכי, והחיים שלי מאז שהפכתי פיכח, הפכו למסע כזה מדהים...ואני לא צריך לקום בבוקר בהרגשה שאני לא רוצה להתעורר
שחקנים

טארון אגרטון בתפקיד אלטון ג'ון
קיט קונור בתפקיד רג'ינלנד דוויט (אלטון ג'ון) המתבגר
ג'יימי בל בתפקיד ברני טופין
ריצ'רד מאדן בתפקיד ג'ון ריד
ברייס דאלאס הווארד בתפקיד שילה איילין
סטיבן גראהם בתפקיד דיק ג'יימס
ג'ייסון פניקוק בתפקיד וילסון
צ'ארלי רואו בתפקיד ריי ויליאמס
ג'מה ג'ונס בתפקיד אייווי
קיט קונור בתפקיד רג'י הילד
סטיבן מקינטוש בתפקיד סטנלי
ג'ימי וי בתפקיד ארתור
רייצ'ל מאלדון בתפקיד קיקי די
טייט דונובן בתפקיד דאג וסטון
הפצה

הטריילר הראשון של הסרט יצא לאור ב-1 באוקטובר 2018.
הקרנת הבכורה נערכה בפסטיבל הקולנוע בקאן ב-16 במאי 2019.
ראו גם

(I'm Gonna) Love Me Again
הערות שוליים

1 2  Julie Miller, Inside Elton John and Taron Egerton’s Emotional Rocketman Premiere at Cannes, באתר Vanity Fair, ‏17 במאי 2019
↑  אלטון ג'ון וטארון אגרטון בראיון משותף בתכנית "בוקר טוב אמריקה", באתר יוטיוב, ‏16 במאי 2019
↑  Nolfi, Joey (1 באוקטובר 2018). "Taron Egerton rocks out as Elton John in first Rocketman trailer". Entertainment Weekly. נבדק ב-1 באוקטובר 2018. {{cite web}}:  (עזרה)
קרל מנגר

ערך זה עוסק בכלכלן האוסטרי, קרל מנגר (האב). אם התכוונתם למתמטיקאי האמריקאי-אוסטרי, בעל-השם הכמעט-זהה (הבן), ראו .
| --- | --- |

 לידה:  23 בפברואר 1840 נובי סונץ', רפובליקת פולין 
 פטירה:  26 בפברואר 1921 (בגיל 81) וינה, הרפובליקה האוסטרית הראשונה 
 ענף מדעי:  כלכלה 
 מקום קבורה:  בית הקברות המרכזי בווינה 
 מקום לימודים:  האוניברסיטה היגלונית  אוניברסיטת וינה  אוניברסיטת קארל בפראג 
 מנחה לדוקטורט:  לורנץ פון שטיין 
 מוסדות:  אוניברסיטת וינה 
 תלמידי דוקטורט:  אויגן פון בהם-באוורק, פרידריך פון ויזר, פרנק פטר 
 צאצאים:  קרל מנגר 
 
קרל מנגר פון וולפנסגרין (בגרמנית: Carl Menger von Wolfensgrün‏; 23 בפברואר 1840 - 26 בפברואר 1921) היה כלכלן ומייסד האסכולה האוסטרית בכלכלה.
הגותו > אופייה של התאוריה הכלכלית

כוונתו המקורית של מנגר לא הייתה לדחות את התאוריה הקלאסית אלא לאחד בין ענפיה ולפתור חלק מהניגודים שבה. מנגר הבין כי בלב תאוריית מחירים המבוססת על המציאות נמצאת פעולה אנושית, ופעולה אנושית לבדה. הוא החל את מחקרו, לפיכך, בתהייה על טבעו של האדם ועל שאיפתו לספק רצונות. מנגר הבין כי הליך סיפוק הרצונות אינו חשיבתי ופנימי בלבד אלא תלוי גם בעולם החיצוני ומכאן בחוק סיבה ומסובב ובמבנה כולל של יחסים.
מנגר הבין כי הסיבתיות אינה חד כיוונית - ממצב אובייקטיבי של העולם למצב סובייקטיבי של סיפוק צורך. מנקודת מבטו, זה היה הליך דו כיווני, משום שבאמצעות הבנת חוקי סיבה ומסובב אדם מסוגל להבין את תלותו בעולם החיצוני ולהפוך אותו לאמצעי להשגת מטרתו. מנגר הדגיש את היחסים הסיבתיים שבין ההיבט הסובייקטיבי והאובייקטיבי של הפעולה באמצעות שילושים מקבילים של תפישות מקושרות: "מטרות-אמצעים-הבנה/אדם-עולם חיצוני-קיום/צרכים-מוצרים-סיפוק."
הגותו > תאוריית הטובין

מנגר הקדיש את עשרים וחמישה העמודים הראשונים של "עקרונות הכלכלה" לפירוט התאוריה הכללית של הטובין, ולניסוח עקרון הטובין במונחים פרקסיולוגיים. הוא מנה ארבעה תנאים לקיום "אופי של טובין" באלמנט מהעולם החיצוני:
צורך אנושי
תכונות המאפשרות שילובו בקשר סיבתי עם סיפוק צורך זה
ידע אנושי ("ממשי" או "מדומיין") על הקישור הסיבתי
שליטה מספקת כדי לכוון את הטובין לסיפוק הצורך
אצל מנגר, טובין מ"דרג נמוך" הם מוצרי צריכה המספקים צורכי אנוש באופן ישיר, כמו למשל לחם. גורמי הייצור, לעומת זאת, הם מדרג גבוה יותר ויש להם רק קשר סיבתי עקיף לצורכי אנוש. לדוגמה, קמח, תנורים, ועבודת האופה הם טובין מדרגה שנייה; ואילו חיטה, תבואה, טחנות קמח ועבודת הטוחנים הם טובין מדרגה שלישית, ששימושם הוא בטובין מדרגה שנייה; וכן הלאה לדרגה רביעית וחמישית. לפי מנגר, ירידות הדרגה של הטובין אינן אקראיות אלא כפופות לחוק סיבתיות. מיקומם בסדר הסיבתי של סיפוק צורך נותן לאלמנטים מהעולם החיצון את אופי הטובין שלהם.
מנגר מבחין גם בין "טובין לא כלכליים" שכמותם עולה על הנדרש ו"טובין כלכליים" שכמותם פחותה מהנדרש. עם טובין לא כלכליים, אין צורך לנקוט בפעולה מוגדרת. עם טובין כלכליים, לעומת זאת, יש צורך ב"כילכול" (אקונומיזציה) שלהם כדי לספק את הצורך בהם באופן מלא ככל האפשר. הכילכול כרוך בדירוג הצורך במוצר מסוים בהתאם לדחיפות או חשיבות ובחירת הקצאת יחידות מוצר רק לצרכים החשובים ביותר, כאשר הצרכים החשובים פחות נותרים בלתי מסופקים. נוסף על כך, האופי הכלכלי של מוצרים מדרגה גבוהה נובע גם מהאופי הכלכלי של המוצרים מדרגה נמוכה שהם נועדו לייצר. לדוגמה, אם באזור מסוים יש מים זכים בשפע, אין צורך בכילכול של מים, מאגרי מים, משאבות מים, צינורות מים ומסננים.
מנקודת מבטו של מנגר, לכלכלה האנושית ולרכוש יש מקור כלכלי משותף, המעוגן במצב המחסור הבסיסי:
"רכוש[ו של אדם] אינו... צבר שרירותי של מוצרים אלא השתקפות ישירה של צרכיו, שלם משולב, שאין חלק חיוני בו שניתן להקטינו או להגדילו בלי להשפיע על מימוש המטרות שאת השגתן הוא משרת."
ניתוח הסדר והאופי הכלכלי של מוצרים מחריב את יסודות תאוריית עלות הייצור הקלאסית. תאוריית עלות הייצור אינה מסוגלת להסביר כיצד משאבים נדירים ובעלי ערך יכולים לשמש לייצור מוצרים שערך השוק שלהם הוא אפס, משום שאינם שימושיים באופן ישיר או עקיף לסיפוק צרכיו של אדם. ניסיון להסביר את האופי הכלכלי של טובין מדרג נמוך במונחים של האופי של טובין מדרג גבוה הוא הסבר כוזב, משום שאינו מקדם הבנה אמיתית של האופי הכלכלי של טובין.
הגותו > יזמות על ציר זמן

מנגר ראה בהליך הפיכת מוצר מדרג גבוה יותר למוצר מדרג נמוך יותר (ייצור) והשלכת הערך בין דרגי המוצרים הליך סיבתי משולב המתרחש על פני זמן מסוים. מעובדה בסיסית זו משתמע שתהליך הייצור דורש חיזוי המתייחס לא לצרכים של ההווה המידי אלא לדברים שיחוו רק כאשר הליך הייצור יושלם (עמ' 68) ומשתמעת ממנו גם מידה מסוימת של אי ודאות, כיוון שבמהלך הזמן הנדרש לייצור עשויים התנאים להשתנות, גם מעבר לשליטתו או הידע הטכנולוגי שבידי היצרן.
הצלחתו של היצרן תלויה ביכולתו ליצור תחזיות מוצלחות כדי לתכנן את פעולתו מראש. אף שאיש אינו יכול לחזות את העתיד בוודאות, טוען מנגר, יכולים היצרנים להסתמך על ניסיון העבר שלהם כדי לחזות בדיוק מסוים התרחשויות עתידיות, כשגורם אי הוודאות קשור בעיקר במידת הדחיפות של צורך מסוים בעתיד (עמ' 82, 89). במילים אחרות, תכנון מראש (כלומר, ידיעה) ומידה של אי-ודאות הם חלק בלתי נפרד מהליך הייצור.
תכנון מראש, בעיני מנגר, הוא התפקיד העיקרי של היזם. מאחר שעבור היזם ערך הטובין מדרג גבוה המשמשים בייצור אינו נובע מערך המוצר מדרג נמוך בהווה, אלא מהערך החזוי של המוצר, הרי שהליך השלכת-הערך והליך הייצור נוצרים בו-זמנית באותה פעולה יזמית.
הגותו > תאוריית המחירים

מנגר סבר כי "חוק התועלת השולית" שלו הוא החיבור האחרון שבין התאוריה הקלאסית לתהליך הכללי של סיפוק צרכים אנושיים, אך עדיין נותרה בלתי פתורה שאלת המניע לחליפין בין בני אדם. כאן, טענה התאוריה הקלאסית כי בני אדם עוסקים בחליפין (כלומר, בסחר) ביניהם בגלל נטייה טבעית לעשות כן, בלי פירוט של מה שמניע אותם לכך.
מנגר ניגש לפתרון הבעיה באמצעות דוגמה: שני איכרים באזור הספר, בעלי צרכים זהים, הזקוקים לסוסים ופרות למילוי צורכיהם, כשהתועלת שהם מפיקים מכל סוס או פרה נוספים פוחתת, עד שאין להם צורך כלל בסוס שישי או בפרה שישית. לאיכר א' יש שישה סוסים ופרה אחת. לאיכר ב' שש פרות וסוס אחד. מנגר מדרג את הצורך בכל סוס או פרה בסולם יורד מ-50 (לסוס או פרה הראשונים) עד 0 (לסוס או לפרה השישיים). כמה סוסים ופרות ישתלם לשני האיכרים להחליף? התשובה של מנגר פשוטה: החליפין יימשכו רק כל עוד העסקה משתלמת לשני הצדדים (במקרה זה, שלוש פעולות חליפין). יתר על כן, מבחן התועלת השולית יתקיים אחרי כל עסקה, כשהגבול הברור הוא מצב שבו "לאחד משני הסוחרים אין כמות נוספת של מוצר שערכו פחות עבורו מאשר כמות של מוצר אחר שברשות הסוחר האחר".
נקודת הפסקת הסחר מכונה על ידי מנגר "נקודות מנוחה" - מצבים רגעיים עבור בני אדם מסוימים וביחס למוצרים מסוימים. בנקודות אלו אין מסחר משום שלפחות אחד מהצדדים הגיע לגבול הכלכלי של הסחר.
המחירים, לפי מנגר, נקבעים באופן בלעדי על ידי ההערכות הסובייקטיביות של המשתתפים בשוק. כל עוד המחיר שצד א' מוכן לשלם עבור מוצר גבוה מהמחיר שצד ב' דורש עבורו קיים מבחינתם בסיס למסחר, כשהפער בין המחיר המרבי שיוצע למחיר המזערי שיהיה קביל כתשלום הוא טווח המחירים האפשרי. ברגע שהעסקה מבוצעת בפועל, המחיר הקודם משתנה באופן מיידי ונוצרת נקודת מנוחה.
מנגר קבע את עקרון המחירים תחת סחר מונופולין, כלומר, סחר שבו צד אחד בשוק כולל מוכר אחד בלבד ככזה שנע בין המקבילה ליחידה אחת של המוצר במונופולין עבור הפרט הלהוט והפחות מסוגל מכולם להתחרות שעדיין משתתף בסחר, והמקבילה ליחידה אחת של המוצר עבור הפרט הלהוט ביותר והמוכשר ביותר להתחרות, מבין המתחרים המנועים מהשתתפות בסחר. חוק זה תקף בכל מקום, ולא רק בסחר מונופולין. לפי החוק, שכונה על ידי בוהם-באוורק "זוגות שוליים", בכל שוק המחיר הממשי יקבע תמיד ברמה המפוגגת לחלוטין את הרווח ההדדי מסחר נוסף.
Untersuchungen über das Methode der socialwissenschaften und der politischen Ökonomie insbesondere, 1933
ריצ'רד פורטס

| --- | --- |

ריצ'רד פורטס, 2012
 לידה:  17 בנובמבר 1966 (בן 57) סנט לואיס, מיזורי
 מוקד פעילות:  ארצות הברית 
 תקופת הפעילות:  מ-1984
 מקום לימודים:  Central VPA High School 
 עיסוק:  גיטריסט, כותב שירים
 סוגה:  הארד רוק, רוק אלטרנטיבי
 כלי נגינה:  גיטרה
 חברת תקליטים:  אטלנטיק רקורדס 
 www.richardfortus.com
 פרופיל ב-IMDb
 
ריצ'רד פורטס (באנגלית: Richard Fortus; נולד ב-17 בנובמבר 1966) הוא גיטריסט אמריקאי. הוא ידוע בעיקר כחבר להקת ההארד רוק "Guns N 'Roses", אליה הצטרף ב-2002 ואיתה הקליט אלבום אולפן בשם "Chinese Democracy".
פורטס בנוסף השתתף בהרכב "The Psychedelic Furs", לצד מתופף להקת גאנז אנד רוזס הנוכחי - פרנק פרר. בעבר השתתף בלהקות "Love Spit Love", "ת'ין ליזי" ו-"The Dead Daisies".
ביוגרפיה > ראשית חייו

פורטס נולד בסנט לואיס, מיזורי. הוא התחיל לנגן בכינור בגיל 4 ובתופים שנה לאחר מכן. פורטס למד בקונסרבטוריון לאמנויות בסנט לואיס ובאוניברסיטת דרום אילינוי. בנוסף ניגן בקונצרטים עם ילדים בגילו.
ביוגרפיה > קריירת מוזיקה

בשנת 1984, הקים פורטס את הלהקה The Eyes, איתה הקליט שני אלבומים. שם הלהקה שונה מאוחר יותר ל-Pale Divine, כאשר חתמו חבריה בחברת התקליטים אטלנטיק רקורדס. פורטס ולהקתו הופיעו עם אלבומם השני כמופע הפתיחה ללהקה The Psychedelic Furs, עד להתפרקותם בשנת 1991.
בשנת 1992, הקים פורטס את להקת הרוק האלטרנטיבי Love Spit Love, יחד עם מתופף גאנז אנד רוזס לעתיד - פרנק פרר. כאשר להקת The Psychedelic Furs התאחדה בשנת 2000, הצטרף פורטס ללהקתם ושימש כגיטריסט ליווי.
ביוגרפיה > Guns N' Roses

פורטס נקרא לאודישן ללהקת Guns N' Roses בשנת 1999 לגיטריסט מחליף, אך לבסוף התפקיד אויש על ידי הגיטריסט באקטהד. במאי 2002, כאשר ניגן בסיבוב הופעות של הזמר אנריקה איגלסיאס, נקרא פורטס בשנית להיבחן ללהקת Guns N' Roses. ביולי 2002, הצטרף רשמית ללהקה.
בלהקת גאנז אנד רוזס, משמש פורטס כגיטריסט ליווי ובשירים מסוימים - גיטריסט מוביל. פורטס הקליט עם הלהקה את האלבום "Chinese Democracy", אשר יצא לאור בשנת 2008. משנת 2016, מנגן פורטס בסיבוב ההופעות המחודש של להקת Guns N' Roses, יחד עם חבריה המקוריים - סלאש ודאף מק'אגן.
ביוגרפיה > פרויקטים אחרים

בשנת 2013, הצטרף פורטס ללהקה "The Dead Daisies", אשר כללה את חבריו ללהקת גאנז אנד רוזס - המתופף פרנק פרר והקלידן דיזי ריד. עם להקה זו, הוציא פורטס אלבום בכורה ב-9 באוגוסט 2013. אלבום נוסף יצא ב-2015. פורטס החליט לעזוב את הלהקה באותה שנה, על מנת להתמקד יותר בלהקה Guns N' Roses.
פורטס בישראל

ב-3 ביולי 2012 הופיע לראשונה בישראל עם להקת Guns N' Roses במסגרת סיבוב ההופעות Up Close and Personal Tour. ההופעה התקיימה בפארק הירקון, תל אביב במסגרת פסטיבל סאמרוק 2012, בו השתתפו להקות הרוק היהודים ואגלי קיד ג'ו.
ב-15 וה-17 בדצמבר 2013 הופיע פורטס עם להקת The Dead Daisies במועדוני השבלול והבארבי בתל אביב. ההופעה בשבלול הייתה הופעה פרטית וזו שודרה בתחנת הרדיו 88FM. באותה הופעה התארחה הזמרת הישראלית נינט טייב, ובהופעה הפתוחה לקהל בבארבי התארחו טייב וחברי להקת הרוק הישראלית היהודים אורית שחף ותום פטרובר.
ב-16–17 ו-19 בדצמבר 2015 הופיע פורטס עם להקת The Dead Daisies באולפן החדשות של ynet בראשון לציון, סניף זאפה ירושלים ובארבי בתל אביב.
ב-15 ביולי 2017 הופיע עם Guns N' Roses בפעם השנייה בישראל. הופעה זו התקיימה במסגרת סיבוב ההופעות Not in This Lifetime... Tour בפארק הירקון.
ב-5 ביוני 2023 הופיע עם להקת Guns N' Roses בפעם השלישית בישראל. ההופעה התקיימה במסגרת סיבוב ההופעות Guns N' Roses 2023 Tour, ובדומה לשתי ההופעות הקודמות של הלהקה, גם זו התקיימה בפארק הירקון.
דיסקוגרפיה

עם The Eyes/ Pale Divine
(Freedom in a Cage (1990
(Straight to Goodbye (1991
עם Love Spit Love
(Love Spit Love (1994
(Trysome Eatone (1997
עם Tommy Stinson
(Village Gorilla Head (2004
(One Man Mutiny (2011
עם Guns N' Roses:
(Chinese Democracy (2008
(Appetite for Democracy 3D (2014
עם The Dead Daisies:
(The Dead Daisies (2013
(Revolución (2015
עם The Compulsions:
(Dirty Fun (2015
שברירים

שברירים הוא סיפור קצר מפורסם של הסופרת דבורה בארון.
זוהי אחת היצירות המוערכות של בארון והיא נלמדת כחלק מתוכנית הלימודים לבחינת הבגרות בספרות. במרכז הסיפור מעצבת בארון את דמותה של חיה-פרומה, נערה כעורה ויתומה כמו גם את דמותה של העיירה היהודית המזרח-אירופאית. בדומה ליצירות "הגיבן מנוטרדאם", ו"הברווזון המכוער", גם כאן מואשמת החברה האנושית בשטחיות ובאכזריות שבסגידה העיוורת ליופי ולחיצוניות, על חשבון התבוננות עמוקה יותר אל פנימיותו של האדם. העיירה היהודית זוכה לביקורת משמעותית ומרכזית ביצירה וזוהי אחת מהנקודות המרכזיות בסיפור. בארון מדגישה את הדיסוננס שבין ההתנהגות המחויבת על פי ההלכה כלפי מי שמצוי בתחתית החברה (ובפרט כלפי יתומים) מחד, ובין האופן בו נוהגת החברה היהודים בחריגים ובמסכנים שבה הלכה למעשה.
עלילה

גיבורת הסיפור, חיה-פרומה מוצגת כדמות דחויה על ידי החברה כבר מגיל צעיר. היא הובאה לעיירה כיתומה בת חמש ואינה מוצאת בית שיהיה מוכן לאמץ אותה. בבגרותה היא נעשית לאישה פשוטה, בת כפר המשמשת כמשרתת בבתי התושבים. היא דחויה על ידי אנשי העיירה בגלל מראה החיצוני המוזנח, המגושם והדוחה:
שיא ההתנכרות וההסתייגות מחיה-פרומה, בסיפור, בא לידי ביטוי במפגשה עם בתו של השָמָש (גבאי בית הכנסת). ילדה זו מעוררת בחיה-פרומה את זיכרון אמא המנוחה, היא רוצה ללטף את שערה של בת השמש. אך רגשותיה מעוררים תגובה גסה - אשתו של אשת השמש מתנפלת עליה באכזריות ומגנה אותה. בעקבות המקרה הזה חיה פרומה מתנתקת מבני אדם ומתייחדת עם חפצים דוממים ולעולם לא חוזרת לביתם.
נישואיה של חיה-פרומה אינם מחלצים אותה מבדידותה ואינם מזכים אותה כלל באהבה או בחום. בעלה אמנם אינו אלים או מתעלל, ואף אינו פוגע בה מילולית. אך למצפים לשינוי של ממש נכונה אכזבה. יחסו של הבעל אל חיה-פרומה מאופיין בהתעלמות כואבת ובהיעדר כל רגש.
נקודת המפנה בסיפור מתרחשת כאשר פרה נכנסת לחייה. באביב אחד הבעל קנה פרה מבכירה. גם הפרה, כמו חיה-פרומה, בודדה, נלקחה מחצר בעליה שבו גדלה, והופרדה מעגלה הראשון. בפגישתן הראשונה מפנה הפרה אליה מבט, המבקש חום ותחושת השתתפות בדומה למבט שהפנתה אל החברה בבקשת תמיכה במשך כל חייה. היא מוצאת קרבה ביחסיה עם הפרה, ומעת שהתחברה לפרה הוקלה תחושת הכובד שבקרבה. חיה-פרומה נקשרת אל הפרה, מקבלת ממנה אהבה ללא תנאי ומעניקה לה חום ואהבה בחזרה:
השהות בחברתו של יצור אחר, אוהב ומקבל, יצור שלפי בחירת הסופרת אינו אדם, גורמת לחיה-פרומה לעבור תהליך של התחסנות, ושל העזה לחפש אהבה במקום אחר, מקום שבו תזכה לקבלה. בנוסף, עולים בחיה שברירי אור בניגוד לכל החושך שחוותה במהלך כל חייה, מכאן גם שם היצירה.
בסוף הסיפור נסגר מעגל, וחיה-פרומה הופכת מנערה עזובה ומנוכרת, פסיבית לגורלה ולמתרחש בחייה, המבקשת (ואינה מקבלת) חסות וחום בקרב אחרים, לנערה אחראית לגורלה ושולטת בחייה, הבוחרת להפוך מנזקקת לתורמת סעד ולסייע לדלים ולנזקקים.
רכבת כבישים

רכבת כבישים אוסטרלית - 4 נגררים
רכבות כבישים (אנגלית - באוסטרליה: Road Train; בארצות הברית ובקנדה: LCV) הן משאיות דמויות רכבת הנעות בעיקר ברחבי אוסטרליה, אך גם בארצות הברית ובמערב קנדה. אלה הם כלי רכב ענקיים, המורכבים מגורר רב-עוצמה וממספר נגררים, להבדיל מסמי טריילרים הכוללים נגרר אחד. רכבות הכביש מיועדות להובלת מטענים בקנה מידה גדול לאזורים מרוחקים שאינם מקושרים למסילות ברזל.
באוסטרליה מגיעות רכבות הכבישים לממדי ענק: עד ארבעה נגררים לגורר אחד, ולמשקל של עד 170 טון. רכבת כבישים ממוצעת שוקלת בין 80 ל-120 טון, ועשויה להגיע לאורך של 54 מטר (ארבעה נגררים). המטענים שמובילות רכבות הכבישים הם מגוונים: דלק, מחצבים, חיות משק ומטענים אחרים.
רגולציה

רכבות עם יותר משני נגררים מורשות בנסיעה רק באזורים מוגבלים, וגם זאת רק בחלק ממדינות אוסטרליה. המדינות ויקטוריה וטסמניה אינן מתירות שימוש - גם לא באזורים כפריים.
קיימת רגולציה מחמירה לגבי רישוי וניסיון הנהיגה של נהגי הרכבות. על הרכבת להיות מסומנת משני צדדיה בשילוט ברור ובולט ובאותיות שחורות על גבי רקע צהוב: ROAD TRAIN. בדרך כלל אין כלי רכב אלה מורשים להיכנס לערים.
רגולציה > בארצות הברית ומערב קנדה

במדינות אלו רכבות הכבישים נקראות LCV (ראשי תיבות של Longer Combination Vehicles - כלי רכב בתצורה מוארכת). הרכבות קצרות יותר מאלו שבאוסטרליה, מוגבלות לשלושה נגררים, ובחלק מהמדינות לשניים. בקנדה על הנוהגים ברכב להיות בעלי רישיון מתאים לפחות שנתיים, להיות בעלי עבר תעבורתי נקי ולעבור קורסים מקצועיים לשיפור הנהיגה.
בכבישים

הנהיגה בכלי רכב אלה מסובכת, ומתאפשרת בעיקר באזורים הנידחים והבלתי מיושבים, שם פני השטח מישוריים והכבישים ישרים.
עקיפת הרכבות על ידי כלי רכב אחרים מסוכנת, ודורשת מהנהג העוקף טווח ראייה רחב בכביש שלפניו. נהגי הרכבות עצמם עשויים לסייע בהפעלת אורות הבהוב לפנייה ימינה, המסמנים לנהג העוקף כי הדרך פנויה. 
רכבות כבישים ללא מטען שנגרריהן שטוחים (נגררי "פלטה"), עשויות לערום את הנגררים אחד מעל השני, כדי להימנע מנסיעה בתצורת רכבת.
שיאים

ב-1999 נכנסה רכבת הכבישים לספר השיאים של גינס: בעיר מרדין, מערב אוסטרליה, הוכרזה רכבת הכבישים הארוכה בעולם, כאשר גורר משך 45 נגררים במשקל 603 טון ובאורך 610 מטר למרחק של 8 קילומטר. השיא נשבר מספר פעמים עד 2006 כאשר בקווינסלנד נגררו 112 נגררים באורך של 1,474 מטר על ידי משאית אחת.
ראו גם

מק טיטאן
הערות שוליים

↑  באתר למטייל דווח על 5 ו-7 נגררים
נגרר כפול
רביעייה (מיניות)

במיניות האנושית, רביעייה (באנגלית: Foursome) היא כל פעילות מינית המערבת ארבעה אנשים בו זמנית.
רביעייה הוא סוג של מין קבוצתי, אך היא כוללת רק ארבעה אנשים, שעשויים להיות מכל מגדר ונטייה מינית. רמת הפעילות המינית בקרב ארבעת המשתתפים עשויה להשתנות מאוד.
תנוחות מין > סווינגינג

סווינגינג כוללת שני זוגות, כאשר כל אחד "מחליף" את בן או בת זוגו עם רעהו, ומקיים איתם יחסי מין. בדרך כלל, אין מגע מיני בין בני הזוג המקוריים.
תנוחות מין > סווינגינג רך

סווינגינג רך כוללת שני זוגות, כאשר לזוג אחד יש תפקיד מציצני המתבונן בזוג האחר מקיים יחסי מין, או שהזוגות מקיימים יחסי מין אך ללא מגע מיני בין שני הזוגות.
תנוחות מין > גאנג באנג

גאנג באנג כולל שלושה (או יותר) אנשים מקיימים יחסי מין עם רביעי במקביל.
תנוחות מין > חדירה כפולינגוס/חדירה כפלאשיו

חדירה כפולינגוס או חדירה כפלאשיו כולל יחסי מין אנאליים המבוצע על הגבר או על האישה על ידי שני גברים בחדירה כפולה, בעוד שהנחדר/ת מבצע/ת מין אוראלי עם המשתתף/ת הרביעי/ת.
תנוחות מין > תנוחה 469

תנוחה 469 היא מערכת יחסים רומנטית הכוללת ארבעה אנשים. הוא משמש לרוב לתיאור יחסי אהבה בין שני זוגות כאשר הם מקיימים יחסי מין בצורה של ריבוע, בו כל ארבעת האנשים מנהלים יחסי אהבה זה עם זה.
אמנם זה יכול להתייחס לשני אנשים הקשורים באופן עצמאי לרומנטיקה עם שניים אחרים, אך בדרך כלל זה מרמז שלכל אחד מארבעת האנשים יש קשר מיני כלשהו לשלושת האחרים. היחסים הם בדרך כלל חברותיים, אם כי גם רומנטיים. כאשר ישנם להט"בים בתנוחה זה, זה מאפשר שילובים אפשריים רבים של תנוחות מין ושל אינטראקציות רומנטיות ומיניות.
ראו גם

פוליאמוריה
סווינגינג
שלישייה (מיניות)
הערות שוליים

1 2 3  Bellemeade, Kaye (2003). Swinging for Beginners. New Tradition Books. pp. 89–90. ISBN 0-9728473-4-0.
1 2 3  Stevens, Kate (2010). Freak Nation: A Field Guide to 101 of the Most Odd, Extreme, and Outrageous American Subcultures. Adams Media. p. 191. ISBN 1-4405-0646-9.
↑  Sanders, William B. (1994). Gangbangs and drive-bys: grounded culture and juvenile gang violence. Social problems and social issues. Transaction Publishers. ISBN 0-202-30537-6.
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
שבשבת (תוכנית טלוויזיה)

שבשבת הייתה תוכנית טלוויזיה אשר מסרה את תחזית מזג האוויר ושודרה בערוץ הראשון של רשות השידור.
התוכנית עלתה לשידור ביוני 1989, ביוזמת חיים יבין שהגיש בזמנו את מהדורת מבט. לפני ייסוד התוכנית נקראה תחזית מזג האוויר על ידי מגיש החדשות, בסיום מבט לחדשות, למעט במקרים של מזג אוויר חריג בהם הובא סיקור במועד מוקדם יותר. התוכנית נוסדה לאור החלטה בטלוויזיה הישראלית כי את תחזית מזג האוויר יגישו חזאים מקצועיים, כפי שהיה מקובל אז באירופה ובארצות הברית. לצורך הגשת התחזית בטלוויזיה נבחנו חזאים מן השירות המטאורולוגי הישראלי, ולאחר מבחן בד נבחרו לתפקיד ששון נתן, אורי בץ ואליעזר דנציגר, ואליהם צורף דני רופ ששירת במרכז המטאורולוגיה של חיל האוויר.
התוכנית הוקלטה מראש, ושודרה בסיום מהדורת החדשות. לאחר שהוחלט שהתחזית תהיה חלק מהשידור החי של המהדורה, הגיעה "שבשבת" לסיומה, ושרון וכסלר הצטרפה למגישי התחזית.
הערות שוליים

↑  חן קוטס-בר, הוריקן בכוס תה, באתר nrg‏, 11 בפברואר 2005
↑  דפנה ברמלי, ‏מה הם מבינים? החזאים יוצאים להגנת המקצוע, באתר גלובס, 13 בנובמבר 2015
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
רפאל אולארה

רפאל אולארה (נולד ב-25 במאי 1978 בסנטיאגו דה צ'ילה) הוא כדורגלן עבר צ'יליאני ששיחק בעמדת הבלם.
אולארה החל את הקריירה במחלקת הנוער של קבוצת אאודקס איטליאנו, אך את מרבית הקריירה עשה בקבוצת אוניברסידד דה צ'ילה, במדיה שיחק כמה קדנציות, וביניהן שיחק תקופה קצרה באוסאסונה הספרדית. בשנת 2003 עבר לקבוצת אינדפנדיינטה הארגנטינאית, ולאחר עונה אחת חזר לצ'ילה, לקבוצת אוניברסידד קאתוליקה.
בעונת 2005/2006 עבר אולארה למכבי חיפה וקנה מקום קבע בהרכב לצד הבלם הוותיק אריק בנדו. בעונה זו זכה אולארה עם הקבוצה באליפות ליגת העל ובגביע הטוטו. בעונת 2006/2007 גילה אולארה יכולת חלשה ואיבד את מקומו בהרכב, ובסוף העונה עזב את ישראל וחזר לאוניברסידד דה צ'ילה.
בשנת 2011 עבר לאוניון אספניולה, ובשנת 2013 חזר לקבוצת נעוריו, אאודקס איטליאנו.
ביולי 2016 פרש אולארה ממשחק פעיל בגיל 38.
לאולארה 30 הופעות במדי נבחרת צ'ילה, בהן כבש שער אחד.